《礼烈亲王克勒马歌 其一》
清代·吴嵩梁

长白山高江水黑，天遣神驹归贝勒。诸将逡巡不敢骑，浑身血贝桃花色。

头角崭然鳞甲动，始信天龙有真种。生立功名死报恩，画中见汝犹神勇。

吉林冈连萨尔浒，巨炮惊雷箭如雨。霜啼奋蹴阵云飞，二十万兵歼一鼓。

辛苦身经百战场，自跑泉水洗金疮。路人今日寻灵迹，一掬春波映夕阳。

作者简介：（1766—1834）江西东乡人，字子山，号兰雪。嘉庆五年举人，由内阁中书官贵州黔西州知州。工诗，为王昶、翁方纲、法式善所推重。有《香苏山馆诗钞》。